Il tribunâl costituzionâl spagnûl al à ricognossût il dirit dai asturians a indreçâsi aes autoritâts autonomichis inte lôr lenghe proprie. Cun di fat, il tribunâl al à refudât la domande di incostituzionalitât che e jere stade jevade cuintri de leç su la promozion e sul ûs de lenghe asturiane. Il câs al jere nassût dal ricors fat indenant di un avocat asturian che si veve viodût a dineâ un permès di lavôr par vie che al jere scrit par asturian. Il tribunâl costituzionâl al à dineât aes autoritâts asturianis la pussibilitât di refudâ lis comunicazions che i rivin dome pal fat di jessi scritis inte lenghe proprie des Asturiis. La leç su la promozion e sul ûs de lenghe asturiane e je dal 1998 e a son zaromai agns che si domande di infuartîle di maniere di ricognossi al asturian il status di couficialitât adun cul castilian.
Font: Nationalia, 09/03/10
fur_Latn fra_Latn